CELEX: 22021D2216
Language: et
Date: 2021-11-26 00:00:00
Title: ELi-Jordaania assotsiatsiooninõukogu otsus nr 2/2021, 26. november 2021, millega lepitakse kokku ELi ja Jordaania partnerluse prioriteetide kehtivuse pikendamises [2021/2216]

14.12.2021   
               
               
                  ET
               
               
                  Euroopa Liidu Teataja
               
               
                  L 447/12
               
            
         ELI-JORDAANIA ASSOTSIATSIOONINÕUKOGU OTSUS nr 2/2021,
         26. november 2021,
         millega lepitakse kokku ELi ja Jordaania partnerluse prioriteetide kehtivuse pikendamises [2021/2216]
         ELi-JORDAANIA ASSOTSIATSIOONINÕUKOGU,
         võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ja teiselt poolt Jordaania vahel (1) (edaspidi „leping“) allkirjastati 24. novembril 1997 ja see jõustus 1. mail 2002.
                  
               
                     (2)
                  
                  
                     Lepingu artikli 91 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (3)
                  
                  
                     Lepingu artikli 101 kohaselt võtavad lepinguosalised kõik üld- või erimeetmed, mida on vaja nende lepingust tulenevate kohustuste täitmiseks, ja nad hoolitsevad lepingus sätestatud eesmärkide saavutamise eest.
                  
               
                     (4)
                  
                  
                     Otsusega nr 1/2016 (2) leppis assotsiatsiooninõukogu kokku ELi ja Jordaania partnerluse prioriteetides aastateks 2016–2018, et tugevdada omavahelist partnerlust eesmärgiga toetada ja tugevdada Jordaania vastupanuvõimet ja stabiilsust, püüdes samal ajal toime tulla pikaleveninud Süüria konflikti mõjuga.
                  
               
                     (5)
                  
                  
                     Otsusega nr 1/2018 (3) otsustas assotsiatsiooninõukogu pikendada ELi ja Jordaania partnerluse prioriteetide kehtivust kuni 31. detsembrini 2020.
                  
               
                     (6)
                  
                  
                     Pooled leppisid kirjavahetuse teel kokku, et kuni uute ajakohastatud partnerluse prioriteetide vastuvõtmiseni tuleks partnerluse tugevdamise eesmärgil pikendada suunava dokumendina ELi ja Jordaania partnerluse prioriteetide kehtivust.
                  
               
                     (7)
                  
                  
                     Assotsiatsiooninõukogu töökorra artiklis 10 on sätestatud võimalus võtta istungite toimumise vahelisel ajavahemikul mõlema lepinguosalise nõusolekul otsuseid vastu kirjaliku menetluse teel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Assotsiatsiooninõukogu otsustab kirjaliku menetluse teel, et assotsiatsiooninõukogu otsusele nr 1/2016 lisatud ELi ja Jordaania partnerluse prioriteetide kehtivust pikendatakse seni, kuni assotsiatsiooninõukogu võtab vastu uued ajakohastatud partnerluse prioriteedid.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 26. november 2021
            
               
                  ELi-Jordaania assotsiatsiooninõukogu nimel
               
               
                  eesistuja
               
               Ayman SAFADI
            
         
         
            (1)  EÜT L 129, 15.5.2002, lk 3.
         
            (2)  ELi-Jordaania assotsiatsiooninõukogu 19. detsembri 2016. aasta otsus nr 1/2016, millega lepitakse kokku ELi ja Jordaania partnerluse prioriteedid (ELT L 355, 24.12.2016, lk 31).
         
            (3)  ELi-Jordaania assotsiatsiooninõukogu 12. detsembri 2018. aasta otsus nr 1/2018, millega lepitakse kokku pikendada ELi ja Jordaania partnerluse prioriteetide kehtivust kahe aasta võrra (ELT L 8, 10.1.2019, lk 34).